**ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ ΔΙΠΛΟΥ ΔΙΠΛΩΜΑΤΟΣ στην «ΚΥΒΕΡΝΟΑΣΦΑΛΕΙΑ»**

**ΠΡΟΚΗΡΥΞΗ ΠΡΟΣΚΛΗΣΗΣ ΥΠΟΒΟΛΗΣ ΑΙΤΗΣΕΩΝ**

**ΥΠΟΨΗΦΙΩΝ ΜΕΤΑΠΤΥΧΙΑΚΩΝ ΦΟΙΤΗΤΩΝ**

Το Τμήμα Μηχανικών Πληροφορικής και Υπολογιστών του Πανεπιστημίου Δυτικής Αττικής σε συνεργασία με τα πανεπιστήμια UTM, USM, USARB και ASEM της Μολδαβίας προσκαλούν υποψηφίους μεταπτυχιακούς φοιτητές να υποβάλλουν αίτηση συμμετοχής στo Πρόγραμμα Μεταπτυχιακών Σπουδών Διπλού Διπλώματος (ΔΠΜΣ) «Κυβερνοασφάλεια» που συνδιοργανώνουν για το Ακαδημαϊκό έτος 2019-2020. (Έναρξη Μαθημάτων: Οκτώβριος 2019)

Το Φ.Ε.Κ. του προγράμματος δημοσιεύθηκε στο Τεύχος Β’ **1038/28-03-2019**, και το Φ.Ε.Κ. με τον κανονισμό στο Τεύχος Β’ **3150/08-08-2019.**

Το ΔΠΜΣ «Κυβερνοασφάλεια» αποτελεί μια αναγκαιότητα και έρχεται να ανταποκριθεί στις προκλήσεις που θέτει η αναγνώριση και αντιμετώπιση των σύγχρονων απειλών στην δομή των συνεχώς αναπτυσσόμενων δικτύων υπολογιστών.

Οι προκλήσεις που αντιμετωπίζει το εν λόγω ΜΠΣ αφορούν στην αντιμετώπιση της έλλειψης εξειδικευμένων επιστημόνων, για την πρόληψη και αντιμετώπιση απειλών στον σύγχρονο Κυβερνοχώρο.

Στο πλαίσιο αυτό, στοχεύει στη εκπαίδευση των εργαζομένων του χώρου, με υψηλού επιπέδου επιστημονικές και επαγγελματικές γνώσεις και δεξιότητες που αφορούν στην συνολική προστασία του Υλικού και του Λογισμικού από κακόβουλες επιθέσεις, και στις μεθόδους που εφαρμόζονται σε κάθε εξωτερική επίθεση ή απειλή που έχει σαν στόχο την καταστροφή αρχείων ή υλικού της εταιρείας ή του οργανισμού. Επίσης μελετά και την ασφαλή κωδικοποίηση της πληροφορίας.

Στο ΔΠΜΣ «Κυβερνοασφάλεια» γίνονται δεκτοί κάτοχοι τίτλου του Α΄ κύκλου σπουδών ΑΕΙ της ημεδαπής ή ομοταγών, αναγνωρισμένων από τον ΔΟΑΤΑΠ, ιδρυμάτων της αλλοδαπής θετικών σπουδών ή Ανωτάτων σπουδών σωμάτων ασφαλείας που ασχολούνται με το αντικείμενο της προστασίας στον κυβερνοχώρο.

Το ΔΠΜΣ έχει διάρκεια τριών (3) ακαδημαϊκών εξαμήνων και απονέμει Διπλό Δίπλωμα Μεταπτυχιακών Σπουδών στον «Κυβερνοασφάλεια». Ο μεταπτυχιακός τίτλος στην αγγλική γλώσσα ορίζεται ως «Cybersecurity».

Για την ολοκλήρωση των σπουδών οι φοιτητές υποχρεούνται σε παρακολούθηση και επιτυχή αξιολόγηση σε οκτώ (8) μεταπτυχιακά μαθήματα και την εκπόνηση μεταπτυχιακής εργασίας (dissertation). Το σύνολο των πιστωτικών μονάδων ECTS είναι ενενήντα (90).

Ο τίτλος σπουδών του ΔΠΜΣ είναι ενιαίος, απονέμεται από κοινού με τα συνεργαζόμενα Πανεπιστήμια.

Η έναρξη του Προγράμματος θα πραγματοποιηθεί τον Οκτωβρίου 2019 και τα μαθήματα θα διεξάγονται δύο (2) ημέρες την εβδομάδα στις εγκαταστάσεις του ΠαΔΑ.

Οι ενδιαφερόμενοι πρέπει να υποβάλουν ηλεκτρονικά **Αίτηση Συμμετοχής** (επισυνάπτεται) **από 25 Αυγούστου 2019 έως και 15 Σεπτεμβρίου 2019,** συνοδευόμενη από τα ακόλουθα δικαιολογητικά:

* Αντίγραφο πτυχίου ΑΕΙ, ή αντίγραφο πτυχίου ανώτατου ιδρύματος της αλλοδαπής αναγνωρισμένο από το ΔΟΑΤΑΠ.
* Aναλυτική βαθμολογία στην οποία συμπεριλαμβάνεται και ο βαθμός πτυχίου
* Bιογραφικό σημείωμα
* Φωτοτυπία αστυνομικής ταυτότητας ή διαβατηρίου.
* Προσωπικό κείμενο εκδήλωσης ενδιαφέροντος για το ΠΜΣ (το πολύ 1500 χαρακτήρες)
* Πιστοποιητικό γλωσσομάθειας αγγλικής γλώσσας, τουλάχιστον επιπέδου C1 ή ισοδύναμο.
* Τυχόν δημοσιευμένο ερευνητικό έργο στο αντικείμενο του μεταπτυχιακού
* Δύο συστατικές επιστολές

Οι συνεντεύξεις και η τελική επιλογή θα πραγματοποιηθεί το τρίτο δεκαήμερο του Σεπτεμβρίου.

Η αίτηση με τα σχετικά δικαιολογητικά υποβάλλεται με έναν από τους παρακάτω τρόπους:

1) Ηλεκτρονικά, με email στη διεύθυνση ice@uniwa.gr

2) Ταχυδρομικά, στη διεύθυνση:

Πανεπιστήμιο Δυτικής Αττικής,

Γραμματεία Τμήματος Μηχανικών Πληροφορικής και Υπολογιστών

Υ/Ο Μεταπτυχιακό Πρόγραμμα «Κυβερνοασφάλεια»

Πανεπιστημιούπολη 1, Κτήριο Κ.16, Γραφείο Κ16.018

Αγ. Σπυρίδωνος 28, 12243 Αιγάλεω

Τηλέφωνα επικοινωνίας: +30 210 5385312, +30 6937 246289